LATVIJAS REPUBLIKAS MINISTRU KABINETA

SĒDES PROTOKOLLĒMUMS

Rīgā Nr.\_\_ 2020. gada \_\_.\_\_­­­\_\_\_\_

\_\_.§

**Par finanšu līdzekļu pieprasīšanu** **no valsts budžeta programmas 02.00.00 "Līdzekļi neparedzētiem gadījumiem"** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(…)

1. Ministru kabinetam lemt, ka no valsts budžeta programmas 02.00.00 "Līdzekļi neparedzētiem gadījumiem" tiek piešķirti papildu līdzekļi, lai laika periodā no 2020.gada 1.aprīļa līdz 2020.gada 31.maijam nodrošinātu piemaksas par darbu paaugstināta riska un slodzes apstākļos sabiedrības veselības apdraudējuma situācijā saistībā ar Covid-19 uzliesmojumu un seku novēršanu valsts pārvaldes iestādēs un valsts un pašvaldību kapitālsabiedrībās nodarbinātajām ārstniecības personām, amatpersonām ar speciālām dienesta pakāpēm un pārējiem nodarbinātajiem, ņemot vērā šādus kritērijus:
   1. ir tiešā saskarē ar Covid-19 inficētām vai iespējami inficētām personām vai ir iesaistīti testēšanas procesā;
   2. ir tiešā saskarē ar Covid-19 riska grupas pacientiem, kuriem nav apstiprināta slimība, bet ir jāievēro karantīna vai pašizolācija;
   3. veic darbu paaugstinātas intensitātes un apdraudējuma apstākļos, nodrošinot īpašu un nozīmīgu ieguldījumu Ministru kabineta 2020.gada 12.marta rīkojumā Nr.103 "Par ārkārtējās situācijas izsludināšanu" noteikto pasākumu, kuri ir saistīti ar proaktīvu rīcību Covid-19 pandēmijas ierobežošanā un izraisīto seku mazināšanā, veikšanā.
2. Nodrošināt, ka, nosakot šī protokollēmuma 1. punktā minētās piemaksas nodarbinātajiem, tiek ievērots Valsts un pašvaldību institūciju amatpersonu un darbinieku atlīdzības likuma 14.panta 13. daļā noteiktais - piemaksu kopsumma nedrīkst pārsniegt 60 procentus no mēnešalgas.
3. Veselības ministrijai nodrošināt, ka atbildīgo un iesaistīto institūciju ārstniecības personām un citiem nodarbinātajiem, kuru papildu darba samaksai līdzekļi jau piešķirti ar Ministru kabineta 2020.gada 27.marta rīkojumu Nr. 136 "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"", netiek pieprasīts šī protokollēmuma 1. punktā paredzētais papildu finansējums.
4. Pilnvarot atbildīgos ministrus lemt par finansējuma izlietojumu atbilstoši faktiskajai nepieciešamībai.
5. Lēmumu par šī protokollēmuma 1.3. punktā minēto amatpersonu un darbinieku papildu atlīdzību un tās apmēru pieņem Ministru kabinets, pamatojoties uz atbildīgās ministrijas sniegto informāciju par konkrētā nodarbinātā ieguldījumu.
6. Atbildīgajām ministrijām iesniegt Ministru kabinetā pārskatu par šī protokollēmuma 1. punktā minētā finansējuma izlietojumu.

Ministru prezidents A. K. Kariņš

Valsts kancelejas direktors J. Citskovskis